钦定古今图书集成/明伦汇编/官常典/第638卷 > 《苏州刺史谢上表》前人
## 钦定古今图书集成/明伦汇编/官常典/第638卷 > 《苏州刺史谢上表》前人

臣某言：“伏奉制书，授臣苏州刺史。”始从郎署，出领郡
长。承命若惊，省躬增感。臣某〈中谢〉伏惟皇帝陛下受
上兀之眷佑，扬列圣之耿光。大康黎元，慎择牧守。德
音每发，品物咸苏。臣本书生，素无党援，谬以薄伎，三
登文科。德宗皇帝擢为御史，在台三载，例转省官。永贞之初，权臣领务，遂奏录用。盖闻虚名，惟守职业，实
无朋附。竟坐飞语，贬在遐藩。宪宗皇帝后知事情，却
授刺史。凡历外任，二十馀年。伏遇陛下应运重光，物
无废滞。收拾耆旧，尘忝班行。既幸逢时，常思展效。在
集贤院四换星霜，供进新书二千馀卷。儒臣之分，甘
老于典坟；优诏忽临，又委之符竹。分忧诚重，恋阙滋
深。石室之书，空留笔札；金闺之籍，已去姓名。本末可
明，申雪无路。岂意圣慈弘纳，不隔卑微。面辞之日，特
许外殿。天颜咫尺，“臣体兢惶，不敢尽言，空怀诚恳。谢
恩而出，生光于九陌之间；授训而行，布政于五湖之
外。臣即以今月六日到任上讫。”伏以水灾之后，物力
素空，臣谨扬皇风，慰彼黎庶。臣闻有味之物，蠹虫必
生；有才之人，谗言必至。事理如此，古今同途，了然辨
之，惟在明圣。伏惟陛下察臣此言，则天下之人，无不
幸“甚。江海远地，孤危小臣，虽雨露之恩，幽遐必被；而
犬马之恋，亲近为荣。臣无任《云云》。”